Ruinen

Ruinen [ROjnen] estas vilaĝo en la nederlanda provinco Drento, komunumo De Wolden, kun 2 710 loĝantoj en 2008. Ĝis la 1-a de januaro 1998 Ruinen estis memstara komunumo.

 Historio 
Ruinen estis ekde la mezepokoj ĝis la franca periodo sinjora bieno menciata kiel heerlijkheid Ruinen. En akto el 1139 Otto van Ruinen estas menciita kiel unu el la ministerialoj de la episkopo de Utreĥto. En 1140 benediktanoj fondis monaĥejon kun Mariakapelo. La monaĥejo pliposte estis translokita al Dickninge.

Ekde 1811 ĝis 1998 Ruinen estis memstara komunumo.

La vilaĝo jam delonge havas agraran karakteron (brutbredado kaj agrokulturo).

Kategorio:Vilaĝoj de Nederlando